2. ลักษณะการประกอบธุรกิจ

(1) ประวัติความเป็นมาและพัฒนาการที่สำคัญ

ความเป็นมา

ธนาคารทหารไทย จำกัด (มหาชน) จัดตั้งขึ้นเมื่อวันที่ 8 พฤศจิกายน 2500 ณ อาคาร 2 ถนน
ราชดำเนิน โดยมีจอมพลสฤษดิ์ ธนะรัชต์ ดำรงตำแหน่งประธานกรรมการ และนายโชติ คุณะเกษม
เป็นผู้จัดการคนแรกของธนาคารทหารไทย มีจำนวนพนักงานทั้งสิ้น 26 คน
ทุนจดทะเบียนเริ่มแรกจำนวน 10 ล้านบาท แบ่งเป็น 100,000 หุ้น มูลค่าหุ้นละ 100 บาท
โดยผู้ถือหุ้นส่วนใหญ่เป็นข้าราชการทหารทั้งในและนอกประจำการ
และจากการที่ธนาคารได้เข้าร่วมในโครงการช่วยเพิ่มเงินกองทุนชั้นที่ 1 ในเดือนพฤศจิกายน 2543
ทำให้ปัจจุบันธนาคารมีทุนจดทะเบียน 50,650 ล้านบาท มีทุนชำระแล้ว จำนวน 40,030 ล้านบาท
และสัดส่วนของผู้ถือหุ้น รายใหญ่ของธนาคารเปลี่ยนแปลงจากเดิมที่กองทัพบกเป็นผู้ถือหุ้นใหญ่
มาเป็นกระทรวงการคลังเป็นผู้ถือหุ้นใหญ่ โดยมีสัดส่วน ณ วันที่ 5 เมษายน 2545 ร้อยละ 49.84

การเปลี่ยนแปลงและพัฒนาการที่สำคัญ

ในช่วงปี 2544 – 2545 ธนาคารมีการเปลี่ยนแปลงและพัฒนาการที่สำคัญต่อเนื่องจากปี 2543
ซึ่งมุ่งเน้นการปรับโครงสร้างองค์กร รวมทั้งระบบการให้บริการและการปฏิบัติงานเป็นหลัก
เพื่อรองรับกับภาวะการแข่งขัน เศรษฐกิจ และการดำเนินงานตามนโยบายของธนาคารที่จะเป็น
“ธนาคารชั้นนำด้านธุรกิจรายย่อย” (Retail Banking) ด้วยการเพิ่มความคล่องตัว
ประสิทธิภาพในการทำงาน รวมทั้งการให้บริการที่ดีแก่ลูกค้า

ในปี 2544 การเปลี่ยนแปลงและพัฒนาการที่สำคัญของธนาคาร มีดังนี้

- ธนาคารได้ว่าจ้างบริษัทที่ปรึกษา
เพื่อทำการปรับระบบการให้บริการของธนาคารและเพื่อเป็นที่ปรึกษาในการพัฒนาระบบการบริหารทรัพยากรบุคคล

- ธนาคารได้ปรับโครงสร้างองค์กรและการให้บริการของสาขา รวมทั้งจัดตั้งฝ่ายงานใหม่ ๆ ได้แก่

1. ปรับโครงสร้างองค์กรของสายการตลาด โดยจัดตั้งหน่วยงานใหม่ 1 ฝ่าย 3 สำนักงานได้แก่
ฝ่ายการตลาด สำนักงานวิจัยและวางแผนการตลาด สำนักงานโฆษณาประชาสัมพันธ์
และศูนย์บริการลูกค้า

2. ปรับโครงสร้างองค์กรของสายบริหารเงิน โดยจัดตั้งหน่วยงานใหม่ 2 สำนักงาน ได้แก่
สำนักงานปฏิบัติการตลาดการเงิน และสำนักงานบริหารความเสี่ยงตลาดการเงิน

3. จัดตั้งหน่วยงานใหม่ 3 สำนักงาน ได้แก่ สำนักงานบริหารข้อมูลสนเทศ
สำนักงานจัดการทรัพย์สิน และสำนักงานบริหารความปลอดภัยระบบและข้อมูลคอมพิวเตอร์

4. ปรับโครงสร้างของสายงานด้านสาขา
เพื่อปรับเปลี่ยนบทบาทของสาขาให้สามารถให้บริการได้ครบวงจรมากยิ่งขึ้น
และลดงานด้านปฏิบัติการสาขา โดยมีศูนย์กลางในการดูแลสาขาและศูนย์กลางในการปฏิบัติการ
รวมทั้งพัฒนาระบบงานในการให้บริการ เพื่อเพิ่มประสิทธิภาพในการให้บริการ

- ธนาคารมีการพัฒนาผลิตภัณฑ์ใหม่ ๆ
เพื่อตอบสนองความต้องการที่หลากหลายของลูกค้าทั้งด้านเงินฝาก สินเชื่อ บัตรอิเล็กทรอนิกส์
และบริการอื่น ๆ ที่เกี่ยวข้อง

- ธนาคารได้ทำการกระจายอำนาจการปล่อยสินเชื่อ
และการแก้ไขปัญหาสินเชื่อที่ไม่ก่อให้เกิดรายได้อย่างเป็นระบบ
โดยการจัดตั้งคณะทำงานด้านสินเชื่อระดับเขต/ภาคธุรกิจขึ้น เพื่อให้การพิจารณาสินเชื่อในด้านต่าง
ๆ มีความรวดเร็วขึ้น

สำหรับการเปลี่ยนแปลงและพัฒนาการที่สำคัญของธนาคารปี 2545 มีดังนี้

- ธนาคารยังทำการปรับระบบการให้บริการของธนาคาร
และพัฒนาระบบการบริหารทรัพยากรบุคคลต่อเนื่องจากปี 2544

- ธนาคารได้ทำการว่าจ้างบริษัทที่ปรึกษา
เพื่อพัฒนาระบบการปฏิบัติงานด้านทรัพยากรบุคคลให้สอดคล้องกับการพัฒนาระบบการบริหารทรัพยากรบุคคล

- ธนาคารได้จัดทำโครงการร่วมใจจาก (MSP) ขึ้นในช่วงต้นปี 2545 ซึ่งมีพนักงานเข้าร่วม
โครงการฯ จำนวน 967 คน

- ในด้านการปรับโครงสร้างองค์กร ส่วนใหญ่เป็นการปรับโครงสร้างภายในของบางฝ่ายงาน
เพื่อให้ระบบการให้บริการและการปฏิบัติงานมีความสะดวกรวดเร็ว และมีประสิทธิภาพมากยิ่งขึ้น

- ธนาคารได้รับการคัดเลือกจากสำนักงานคณะกรรมการคุ้มครองผู้บริโภค (สคบ.) เป็น
“ผู้ประกอบธุรกิจที่รักษาสิทธิผู้บริโภคด้านสัญญา ประจำปี 2545”
ซึ่งแสดงให้เห็นว่าธนาคารเป็นองค์กรที่มุ่งมั่นรักษาสิทธิและประกอบธุรกิจที่เป็นธรรมแก่ผู้บริโภคตลอดมา
โดยเฉพาะด้านสัญญาที่ยึดมั่นในความถูกต้องและเที่ยงธรรม

- ในด้านสาขา ธนาคารมีการเปิดและปิดสาขา ดังนี้คือ

1. เปิดสาขาย่อยภายในสถาบันการศึกษา 6 สาขา ได้แก่
สาขาย่อยสถาบันราชภัฏสกลนคร,สาขาย่อยสถาบันราชภัฏนครศรีธรรมราช,
สาขาย่อยสถาบันราชภัฏจันทรเกษม, สาขาย่อยมหาวิทยาลัยกรุงเทพวิทยาเขตรังสิต,
สาขาย่อยสถาบันราชภัฏธนบุรี และสาขาย่อยสถาบันราชภัฏเพชรบุรี

2. ปิดสาขาในเขตภูมิภาค เนื่องจากมีผลการดำเนินงานขาดทุนมาโดยตลอด จำนวน 7
สาขาส่งผลให้ ณ สิ้นปี 2545 ธนาคารมีสาขาจำนวนทั้งสิ้น 363 สาขา (รวมสาขาต่างประเทศ)
นอกจากนี้ยังมีการปรับเวลาการเปิดให้บริการของสาขาในเขตกรุงเทพฯ และปริมณฑลเร็วขึ้น คือ
จากเวลาเปิดบริการ 09.30 น. เป็นเวลาเปิดบริการ 08.30 น.
เพื่ออำนวยความสะดวกให้แก่ลูกค้าและประชาชนทั่วไปมากขึ้น

- นอกจากนี้ในช่วงปลายปี 2545 นายสมชาย สกุลสุรรัตน์ กรรมการผู้จัดการใหญ่ ได้ขอ
ลาออกจากธนาคารทหารไทย เมื่อวันที่ 31 ตุลาคม 2545 ซึ่งธนาคารได้มีมติแต่งตั้งให้ ดร.ศิริ
การเจริญดี กรรมการธนาคาร
ทำหน้าที่รักษาการในตำแหน่งกรรมการผู้จัดการใหญ่แทนตำแหน่งที่ว่าง
พร้อมทั้งแต่งตั้งคณะกรรมการสรรหาและกำหนดค่าตอบแทน
เพื่อสรรหาบุคคลที่จะมาดำรงตำแหน่งกรรมการผู้จัดการใหญ่

(2) การประกอบธุรกิจ

ธนาคารทหารไทย จำกัด (มหาชน)
ประกอบกิจการธนาคารพาณิชย์ตามที่ได้รับอนุญาตจากกระทรวงการคลัง
โดยได้รับความเห็นชอบจากธนาคารแห่งประเทศไทย
และประกอบธุรกิจด้านหลักทรัพย์ตามที่ได้รับอนุญาตจากกระทรวงการคลัง
โดยความเห็นชอบของคณะกรรมการกำกับหลักทรัพย์และตลาดหลักทรัพย์ ดังนี้

1. ธุรกิจธนาคารพาณิชย์

2. ธุรกิจวิเทศธนกิจ

3. ธุรกิจวาณิชธนกิจ

4. ธุรกิจการจัดการกองทุนส่วนบุคคล และกองทุนสำรองเลี้ยงชีพ

5. ธุรกิจการค้าและจัดจำหน่ายหลักทรัพย์ อันเป็นตราสารแห่งหนี้

6. ธุรกิจตัวแทนสนับสนุนการจำหน่ายหน่วยลงทุนของบริษัทหลักทรัพย์จัดการกองทุนรวม

โดยมีเครือข่ายสาขาทั่วประเทศ ณ สิ้นเดือนธันวาคม 2545 จำนวน 360 สาขา
ซึ่งเป็นสาขาในเขตกรุงเทพฯ 120 สาขา และสาขาในเขตต่างจังหวัด 240 สาขา
รวมทั้งมีสาขาในต่างประเทศอีก 3 สาขา ได้แก่ สาขานครหลวงเวียงจันทน์ สาขาหมู่เกาะเคย์แมน
และสาขาฮ่องกง

ลักษณะการประกอบธุรกิจของบริษัทย่อย และบริษัทร่วม

ณ สิ้นธันวาคม 2545 ธนาคารมีการลงทุนในบริษัทย่อยและบริษัทร่วม ซึ่งยังดำเนินธุรกิจอยู่ จำนวน
6 บริษัท ได้แก่

บริษัทย่อย

1. บริษัทบริหารสินทรัพย์พญาไท จำกัด

เป็นบริษัทที่จัดตั้งขึ้นเพื่อประกอบธุรกิจเกี่ยวกับการรับโอนสินทรัพย์ด้อยคุณภาพของธนาคาร
รวมถึงหลักประกันของสินทรัพย์นั้น และนำไปบริหารให้ได้รับผลตอบแทนสูงสุด

2. บริษัท เดซิกนี ฟอร์ อีทีเอ คอนแทรคท์ จำกัด

เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้และ บมจ. ทางด่วนกรุงเทพ
เพื่อรับโอนสิทธิสัญญาสัมปทานก่อสร้างทางด่วนขั้นที่ 2 ระหว่างบมจ. ทางด่วนกรุงเทพ
และการทางพิเศษแห่งประเทศไทย ซึ่งธนาคารฯ ในฐานะผู้ดูแลหลักประกันของโครงการ
(Security Agent) เป็นผู้ถือหุ้นใหญ่ของบริษัทฯ

3. บริษัท เอ็นเอสอาร์เอฟ (ประเทศไทย) จำกัด

เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้และบริษัททางด่วนกรุงเทพเหนือ
เพื่อรับโอนสิทธิสัญญาสัมปทานก่อสร้างทางด่วนบางปะอินปากเกร็ด
ระหว่างบริษัททางด่วนกรุงเทพเหนือ และการทางพิเศษแห่งประเทศไทย ซึ่งธนาคารฯ
ในฐานะผู้ดูแลหลักประกันของโครงการ (Security Agent) เป็นผู้ถือหุ้นใหญ่ของบริษัทฯ

บริษัทร่วม

1. บริษัทหลักทรัพย์จัดการกองทุน ทหารไทย จำกัด

เป็นบริษัทที่ประกอบธุรกิจเกี่ยวกับการจัดการกองทุนตามกฎหมายว่าด้วยหลักทรัพย์และตลาดหลักทรัพย์และธุรกิจจัดการลงทุน
ตามที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์

2. กองทุนรวมอสังหาริมทรัพย์พญาไท

เป็นกองทุนที่จัดตั้งขึ้นเพื่อระดมเงินลงทุนจากนักลงทุนสถาบัน
และนำไปลงทุนในอสังหาริมทรัพย์หรือสิทธิการเช่าอสังหาริมทรัพย์
โดยเป็นกองทุนรวมประเภทไม่รับซื้อคืนหน่วยลงทุน

3. กองทุนรวมธุรกิจไทย 1

เป็นกองทุนที่จัดตั้งขึ้นเพื่อระดมเงินลงทุนจากนักลงทุนสถาบัน
และนำเงินไปลงทุนในอสังหาริมทรัพย์และสิทธิเรียกร้อง
โดยเป็นกองทุนรวมประเภทไม่รับซื้อคืนหน่วยลงทุน

โครงสร้างการถือหุ้นในบริษัทย่อยและบริษัทร่วม

+------------------------+---------+---------+---------+-------------+
| ชื่อบริษัท                 | ประ     | ทุนจ     | ทุนจ     | สัดส่วน       |
|                        | เภทธุรกิจ | ดทะเบียน | ดทะเบียน | ที่ธนาคารถือหุ้น |
|                        |         |         |         |             |
|                        |         |         | ที่เรียก   | ณ 31 ธ.ค.   |
|                        |         |         | ชำระแล้ว | 45 (%)      |
+------------------------+---------+---------+---------+-------------+
| บริษัทย่อย                | ธุรก     | 700,00  | 700,00  | 100.00      |
|                        | ิจการเงิน | 0,000.- | 0,000.- |             |
| บริษัทบริหารสินทรัพย์พญาไท   |         |         |         |             |
| จำกัด                   |         |         |         |             |
+------------------------+---------+---------+---------+-------------+
| บริษัทเดซิกนี ฟอร์ อีทีเอ     | สาธ     | 10      | 7       | 99.40       |
| คอนแทรคท์               | ารณูปโภค | 0,000.- | 5,000.- |             |
|                        |         |         |         |             |
| จำกัด                   |         |         |         |             |
+------------------------+---------+---------+---------+-------------+
| บริษัทเอ็นเอสอาร์เอฟ       | สาธ     | 10      | 2       | 59.80       |
| (ประเทศไทย) จำกัด       | ารณูปโภค | 0,000.- | 5,000.- |             |
+------------------------+---------+---------+---------+-------------+
| บริษัทร่วม                | ธุรก     | 100,00  | 100,00  | 45.00       |
|                        | ิจการเงิน | 0,000.- | 0,000.- |             |
| บริษัทหลักทรัพย์จัดการกองทุน  |         |         |         |             |
|                        |         |         |         |             |
| ทหารไทย จำกัด           |         |         |         |             |
+------------------------+---------+---------+---------+-------------+
| กอ                     | ก       | 600,00  | 600,00  | 30.00       |
| งทุนรวมอสังหาริมทรัพย์พญาไท | องทุนรวม | 0,000.- | 0,000.- |             |
+------------------------+---------+---------+---------+-------------+
| กองทุนรวมธุรกิจไทย 1      | ก       | 1       | 1       | 33.33       |
|                        | องทุนรวม | ,350,00 | ,350,00 |             |
|                        |         | 0,000.- | 0,000.- |             |
+------------------------+---------+---------+---------+-------------+

หมายเหตุ : บริษัท อจลา จำกัด และบริษัทพัฒนาอสังหาริมทรัพย์ ทีเอ็มบี จำกัด
อยู่ระหว่างการชำระบัญชีเพื่อเลิกบริษัท

นโยบายการแบ่งการดำเนินการของบริษัทในกลุ่ม

ธนาคารแบ่งการดำเนินการของบริษัทในกลุ่มตามลักษณะของการประกอบธุรกิจ คือ

1. กลุ่มบริษัทที่ประกอบธุรกิจการเงิน
เป็นกลุ่มที่ธนาคารลงทุนเพื่อมุ่งหวังที่จะให้เกิดความร่วมมือกันในการสนับสนุน
และพัฒนาการให้บริการทางการเงินแก่ลูกค้าของธนาคารได้อย่างมีประสิทธิภาพและครบถ้วนมากขึ้น
โดยมุ่งเน้นการใช้ทรัพยากร เครื่องมือและช่องทางที่ธนาคารมีอยู่ให้เกิดประโยชน์สูงสุด

2. กลุ่มบริษัทที่ประกอบธุรกิจที่สนับสนุนธุรกิจของธนาคาร
เป็นการลงทุนในธุรกิจที่สามารถให้บริการแก่ธนาคาร
หรือเป็นตัวแทนของธนาคารในการประกอบธุรกิจอื่น ๆ

3. กลุ่มธุรกิจที่ประกอบธุรกิจโดยทั่วไป ซึ่งไม่เกี่ยวข้องกับธุรกิจของธนาคาร
ในกลุ่มนี้ธนาคารมีนโยบายที่จะทยอยขายเพื่อลดการลงทุนลง เมื่อราคาเหมาะสม

4. กลุ่มธุรกิจที่ธนาคารได้รับจากการปรับโครงสร้างหนี้
ธนาคารมีนโยบายที่จะลดการลงทุนลงโดยถือปฏิบัติตามระเบียบวิธีของธนาคารแห่งประเทศไทย

(3) โครงสร้างรายได้

จากงบการเงินเฉพาะธนาคาร ณ สิ้นปี 2545
ธนาคารมีรายได้ดอกเบี้ยและเงินปันผลสุทธิหลังหักหนี้สูญและหนี้สงสัยจะสูญ
และขาดทุนจากการปรับโครงสร้างหนี้ มีจำนวน 3,045 ล้านบาท ลดลงจากปี 2544 จำนวน 672
ล้านบาท คิดเป็นร้อยละ 18.08 และมีรายได้อื่นที่มิใช่ดอกเบี้ยจำนวน 4,188 ล้านบาท เพิ่มขึ้นจาก
ปี 2544 จำนวน 697 ล้านบาท คิดเป็นร้อยละ 19.97

โครงสร้างรายได้

ธนาคารทหารไทย จำกัด (มหาชน)

หน่วย : ล้านบาท

[TABLE]

(4) เป้าหมายการดำเนินธุรกิจ

- การระบุเป้าหมาย

ธนาคารยังคงเน้นการดำเนินธุรกิจตามแผนงานด้านต่าง ๆ ที่กำหนดไว้
เพื่อให้บรรลุเป้าหมายที่กำหนด โดยจะให้ความสำคัญกับกลุ่มลูกค้าธุรกิจขนาดกลางและขนาดย่อม
(SME) ด้วยการนำเทคโนโลยี สมัยใหม่มาเสริมสร้างการให้บริการและการพัฒนาระบบงาน
เพื่อเพิ่มประสิทธิภาพในการให้บริการและการสร้างช่องทางการให้บริการที่สะดวกแก่ลูกค้า
รวมทั้งพัฒนาปรับปรุงผลิตภัณฑ์ใหม่ ๆ เพื่อสนองความต้องการของ ลูกค้า
นอกจากนี้ธนาคารยังมีนโยบายในการเร่งสร้างกำไรให้ธนาคารและผู้ถือหุ้น
ด้วยการเพิ่มปริมาณธุรกิจทั้งในด้านเงินฝาก และสินเชื่อ ในอัตราร้อยละ 7.04 และ 6.71
ตามลำดับ รวมทั้งการเร่งจำหน่ายทรัพย์สินรอการขายของธนาคาร

- ความคืบหน้าของการดำเนินงานตามเป้าหมาย

การดำเนินงานของธนาคารในรอบปี 2545 ต่ำกว่าเป้าหมายที่กำหนดไว้เล็กน้อย
ทั้งนี้เนื่องจากภาวะเศรษฐกิจไม่เอื้ออำนวยต่อการดำเนินธุรกิจดังเช่นที่คาดการณ์ไว้
โดยเฉพาะในช่วงปลายปี 2545 ซึ่งมีกรณีระหว่างสหรัฐอเมริกา และอิรัก แต่อย่างไรก็ตาม
ธนาคารยังสามารถบริหารต้นทุนเงินฝากได้อย่างมีประสิทธิภาพ
เนื่องจากสามารถปรับสัดส่วนเงินฝากออมทรัพย์ซึ่งมีต้นทุนต่ำให้เพิ่มขึ้น

นอกจากนี้ การดำเนินงานในด้านอื่น ๆ ของธนาคารที่สำคัญ มีดังนี้

แผนการปรับโครงสร้างองค์กร ในรอบปี 2545 เป็นการปรับโครงสร้างภายในของบางฝ่ายงาน
เพื่อให้ระบบการให้บริการและการปฏิบัติงานมีความสะดวกรวดเร็วและมีประสิทธิภาพมากยิ่งขึ้น

แผนการพัฒนาทรัพยากรบุคคล
เป็นการพัฒนาและปรับปรุงระบบการบริหารทรัพยากรบุคคลต่อเนื่องจากปี 2544 ได้แก่
การประเมินผลงานพนักงาน การกำหนด Job Specification การประเมินค่างาน
การกำหนดโครงสร้างเงินเดือน และการกำหนดโครงสร้างองค์กร
รวมทั้งจำนวนพนักงานให้เหมาะสม

นอกจากนี้ ธนาคารได้จัดทำโครงการร่วมใจจาก (MSP) ขึ้นในช่วงต้นปี 2545
ซึ่งมีพนักงานเข้าร่วมโครงการ ณ สิ้นปี 2545 จำนวน 967 คน

แผนการพัฒนาเทคโนโลยี ธนาคารได้มีการพัฒนาเทคโนโลยีในด้านต่าง ๆ ต่อเนื่องจาก ปีที่ผ่านมา
และมุ่งเน้นให้เร่งดำเนินการแล้วเสร็จภายในปี 2545
เพื่อให้สามารถนำมาใช้ประโยชน์ในธุรกิจด้านต่าง ๆ ของธนาคารได้มากที่สุด
โดยเฉพาะโครงการพัฒนาระบบการให้บริการลูกค้า (Core Banking)
ซึ่งเป็นการเพิ่มประสิทธิภาพในการให้บริการลูกค้าในด้านต่าง ๆ ด้วยการนำระบบใหม่ของ Alltel
มาใช้ในการพัฒนาตั้งแต่ ปี 2544 เป็นต้นมา และช่วงปลายปี 2545 เริ่มมีการนำระบบงานฯ
ดังกล่าวมาทดลองใช้ที่สาขา โดยในช่วงแรกทดลองกับสาขา 10 สาขา
และเมื่อดำเนินการได้เรียบร้อยแล้ว จะเริ่มขยายผลไปยังสาขาต่าง ๆ ทั่วประเทศตั้งแต่ต้นปี 2546
โดยจะทยอยขยายผลจนครบทุกสาขา

แผนการพัฒนาและปรับปรุงผลิตภัณฑ์ใหม่ ในรอบปี 2545
ธนาคารมีการพัฒนาและปรับปรุงผลิตภัณฑ์ทางการเงินใหม่ ๆ ทั้งสิ้น 13 บริการ ได้แก่

1. บริการด้านสินเชื่อ ได้แก่ สินเชื่อ TMB-SME/TMB-SBE, สินเชื่อสนามหลวง 2,
สินเชื่อสถาบันการศึกษา, สินเชื่อโครงการอนุรักษ์พลังงาน และสินเชื่อบุคคลผ่านบัตรเครดิต

2. บริการด้านบัตรทางการเงิน ได้แก่ TMB Royal Orchid Plus Program, Payment
Card, Visa Cash Card, บัตรเดบิทสหกรณ์

3. บริการด้านอื่น ๆ ได้แก่ บริการ B2B e-Payment, บริการ TMB Direct,
บริการชำระค่าภาษีศุลกากรด้วยระบบ FEDI และบริการชำระค่าลงทะเบียนผ่านระบบ Internet
Banking

แผนการจำหน่ายทรัพย์สินธนาคาร ได้ดำเนินการตามแผนงานที่วางไว้
อย่างไรก็ดีด้วยภาวะเศรษฐกิจยังทรงตัว และไม่เอื้ออำนวยต่อการดำเนินธุรกิจของลูกค้าเท่าที่ควร
การดำเนินการจึงต้องดำเนินการอย่างต่อเนื่อง

แผนงานด้านวัฒนธรรมองค์กร
ธนาคารเป็นองค์กรที่มุ่งมั่นจะเป็นองค์กรที่มีความโปร่งใสในการดำเนินธุรกิจ
จนส่งผลให้ธนาคารได้รับรางวัลชนะเลิศเป็นองค์กรที่มี “การปฏิบัติอันเป็นเลิศเชิงบรรษัทภิบาล”
(Best Practices on Corporate Governance) ประเภทธนาคารและสถาบันการเงิน
จากการเข้าร่วมประกวดการปฏิบัติอันเป็นเลิศเชิงบรรษัทภิบาลและคณะกรรมการตรวจสอบแห่งปี
ซึ่งเป็นส่วนหนึ่งของงานประชุมสัมมนาวิชาการภาคพื้นเอเซียแปซิฟิคด้านบรรษัทภิบาลและการตรวจสอบภายในประจำปี
2543 (APAC 2000 on Corporate Governance and Internal Audit)
จัดโดยสมาคมผู้ตรวจสอบภายในแห่งประเทศไทย ซึ่งเป็นเครื่อง
ยืนยันถึงคุณสมบัติของธนาคารทหารไทยว่า เป็นองค์กรที่มีบรรษัทภิบาลในการบริหารงานทุก ๆ ด้าน
หลังจากนั้นมาธนาคารยังคงมุ่งมั่นที่จะเป็นองค์กรที่มีการดำเนินงานด้วยความโปร่งใส ถูกต้อง
ยุติธรรม มุ่งมั่นรักษาสิทธิ และใช้สัญญาที่เป็นธรรมต่อผู้บริโภค
จนส่งผลให้ธนาคารได้รับคัดเลือกจากสำนักงานคณะกรรมการคุ้มครอง ผู้บริโภค (สคบ.)
เป็นผู้ประกอบธุรกิจที่รักษาสิทธิผู้บริโภคด้านสัญญา ประจำปี 2545 ซึ่งแสดงให้เห็นว่า
ธนาคารเป็นองค์กรที่มุ่งมั่นรักษาสิทธิและประกอบธุรกิจที่เป็นธรรมแก่ผู้บริโภคตลอดมา
โดยเฉพาะด้านสัญญาที่ยึดมั่นในความถูกต้องและเที่ยงธรรม